Document ID: 32008R0181

Reference:
29.2.2008
HU
Az Európai Unió Hivatalos Lapja
L 56/8
A BIZOTTSÁG 181/2008/EK RENDELETE
(2008. február 28.)
a belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról
(EGT-vonatkozású szöveg)
(kodifikált változat)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belvízi közlekedés fejlesztését szolgáló közösségi belvízi flottakapacitási politikáról szóló, 718/1999/EK tanácsi rendeletre (1) és különösen annak 9. cikke (3) bekezdésére,
mivel:
(1)
A belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról szóló, 1999. április 16-i 805/1999/EK bizottsági rendeletet (2) több alkalommal jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
(2)
A 718/1999/EK rendelet 7. cikkének értelmében a Bizottságnak kell megállapítania a fenti rendeletben megfogalmazott közösségi belvízi flottakapacitási politika végrehajtására vonatkozó gyakorlati rendelkezéseket.
(3)
Az 1101/89/EGK tanácsi rendeletben (4) és az 1102/89/EGK bizottsági rendeletben (5) megállapított különleges járuléki mértékeket és egyenértékű hajótereket célszerű fenntartani, mivel azok eredményesnek bizonyultak.
(4)
A belvízi hajózási alapok közötti kölcsönös pénzügyi támogatás biztosítása érdekében célszerű, hogy a Bizottság az illetékes szervek bevonásával a tartalékalapokban rendelkezésre álló eszközöket minden év elején elkönyvelje, és újabb szerkezetjavítási intézkedések esetén a számlákat egymás között kiegyenlítse.
(5)
Az érintett tagállamokkal és a belvízi hajózási vállalatok közösségi szintű érdekképviseleteivel konzultációkat folytattak az e rendeletben előirányzott intézkedésekről,
ELFOGADTA EZT A RENDELETET:
1. cikk
Tárgy
Ez a rendelet a 718/1999/EK rendelet 7. cikkében foglalt különleges járulékok mértékét, a „régit újért” szabállyal kapcsolatos arányszámokat, valamint a közösségi belvízi flottakapacitási politika végrehajtásával kapcsolatos gyakorlati rendelkezéseket rögzíti.
2. cikk
Különleges járulékok
(1)   Az egyes hajótípusokra és hajóosztályokra vonatkozóan a különleges járulék mértéke az alábbi értékek 70 %-a és 115 %-a közé eső érték:
a)
szárazáru-fuvarozó hajók:
i.
önjáró teherhajók: 120 EUR/tonna;
ii.
bárkák: 60 EUR/tonna;
iii.
uszályok: 43 EUR/tonna;
b)
tartályhajók:
i.
önjáró teherhajók: 216 EUR/tonna;
ii.
bárkák: 108 EUR/tonna;
iii.
uszályok: 39 EUR/tonna;
c)
tolóhajók: 180 EUR/kW lineáris növekedéssel 240 EUR/kW-ig, ha a főgépteljesítmény 1 000 kW vagy ennél több.
(2)   450 tonnánál kisebb bruttó hordképességű hajók esetén az (1) bekezdés szerinti különleges járulékok maximális mértéke 30 %-kal csökken.
450 és 650 tonna közötti bruttó hordképességű hajók esetén a különleges járulékok maximális mértéke minden olyan tonna után 0,15 %-kal csökken, amennyivel a bruttó hordképesség 650 tonnánál kevesebb.
650 és 1 650 tonna közötti bruttó hordképességű hajók esetén a különleges járulékok maximális mértéke lineárisan növekszik 100 %-ról 115 %-ra; 1 650 tonna feletti bruttó hordképességű hajók esetén a különleges járulékok maximális mértéke 115 % marad.
3. cikk
Egyenértékű hajótér
(1)   Ha egy hajótulajdonos egy, a 718/1999/EK rendelet 4. cikke szerinti hajót helyez üzembe és más típusú hajót vagy hajókat kínál fel leselejtezésre, a számításba veendő egyenértékű hajóteret az alábbi két hajócsoporton belül a következő kiegyenlítési együtthatókkal számítják ki:
a)
szárazáru-fuvarozó hajók:
i.
önjáró teherhajók 650 tonna felett: 1,00;
ii.
bárkák 650 tonna felett: 0,50;
iii.
uszályok 650 tonna felett: 0,36;
b)
tartályhajók:
i.
önjáró teherhajók 650 tonna felett: 1,00;
ii.
bárkák 650 tonna felett: 0,50;
iii.
uszályok 650 tonna felett: 0,18.
(2)   450 tonnánál kisebb bruttó hordképességű hajók esetén az (1) bekezdés szerinti együtthatók 30 %-kal csökkennek. 450 és 650 tonna közötti bruttó hordképességű hajók esetén az együtthatók minden olyan tonna után 0,15 %-kal csökkennek, amennyivel a bruttó hordképesség 650 tonnánál kevesebb. 650 és 1 650 tonna közötti bruttó hordképességű hajók esetén az együtthatók lineárisan növekednek 100 %-ról 115 %-ra.
4. cikk
„Régit újért” arányok
A hajók üzembe helyezésére a 718/1999/EK rendelet 4. cikkének (1) bekezdésében megállapított feltétel érvényes.
1.
a szárazáru-fuvarozó hajók esetén az arány 0:1 (a régi és az új tonnatartalom közötti arány);
2.
tartályhajók esetén az arány 0:1;
3.
tolóhajók esetén az arány 0:1.
5. cikk
Kölcsönös pénzügyi támogatás
(1)   Annak érdekében, hogy a tartalékalapban rendelkezésre álló összegek elkönyvelésre kerüljenek, illetve hogy az egyes alapok közötti, a 718/1999/EK rendelet 3. cikk (6) bekezdése szerinti kölcsönös pénzügyi támogatás működhessék, minden egyes alap az év kezdetén közli a Bizottsággal a következő adatokat:
a)
az alap előző évi olyan bevételei (Rdn), amelyek selejtezési prémiumok fizetésére, illetve a 718/1999/EK rendelet 8. cikke szerinti intézkedésekkel kapcsolatos kifizetések céljára szolgálnak;
b)
az alapnak az előző évben a selejtezési prémiumokkal, illetve a 718/1999/EK rendelet 8. cikke szerinti intézkedésekkel kapcsolatban felmerült kötelezettségvállalásai (Pn);
c)
az alap előző év január 1-jei többlete (Sn) a selejtezési prémiumok fizetésére, illetve a 718/1999/EK rendelet 8. cikke szerinti intézkedésekkel kapcsolatos kifizetések céljára szolgáló bevételekből.
(2)   Az (1) bekezdésben foglalt adatok alapján a Bizottság az alap szerveivel együtt meghatározza az alábbi adatokat:
a)
az alapoknak az előző évben a selejtezési prémiumokkal, illetve a 718/1999/EK rendelet 8. cikke szerinti intézkedésekkel kapcsolatban felmerült összes pénzügyi kötelezettségvállalását (Pt);
b)
az alapok teljes előző évi bevételét (Rdt);
c)
az alapok előző év január 1-jén meglévő teljes többletét (St);
d)
az egyes alapok korrigált éves pénzügyi kötelezettségvállalását (Pnn), amelyet az alábbi képlettel számítanak ki:
Pnn = ((Pt)/(Rdt + St)) × (Rdn + Sn)
e)
az egyes alapok vonatkozásában az éves pénzügyi kötelezettségvállalás (Pn) és az éves korrigált pénzügyi kötelezettségvállalás (Pnn) különbségét;
f)
azokat az összegeket, amelyeket minden olyan alapnak, amelynek éves pénzügyi kötelezettségvállalása kevesebb, mint a korrigált éves pénzügyi kötelezettségvállalás (Pn < Pnn), át kell adnia annak az alapnak, amelynek éves pénzügyi kötelezettségvállalása több, mint a korrigált éves pénzügyi kötelezettségvállalás (Pn > Pnn).
(3)   Az érintett alapok a tárgyév március 1. előtt utalják át a többi alapnak a (2) bekezdés f) pontja szerinti összegeket.
6. cikk
Konzultáció
A Bizottság a közösségi belvízi hajózási flottakapacitási politikával és az e rendelet módosításával összefüggő kérdésekben kikéri egy olyan csoport véleményét, amely a belvízi hajózási vállalkozások közösségi szintű érdekképviseleteinek és az érintett tagállamoknak a szakértőiből áll. A csoport elnevezése „Közösségi Belvízi Flottakapacitással és Flottafejlesztési Politikával Foglalkozó Szakértőcsoport”.
7. cikk
Hatályon kívül helyezés
A 805/1999/EK rendelet hatályát veszti.
A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának, és a II. mellékletben foglalt megfelelési táblázattal összhangban kell alkalmazni.
8. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. február 28-án.
a Bizottság részéről
José Manuel BARROSO
az elnök
(1)  HL L 90., 1999.4.2., 1. o.
(2)  HL L 102., 1999.4.17., 64. o. A legutóbb a 411/2003/EK rendelettel (HL L 62., 2003.3.6., 18. o.) módosított rendelet.
(3)  Lásd az I. mellékletet.
(4)  HL L 116., 1989.4.28., 25. o. A legutóbb a 742/98/EK bizottsági rendelettel (HL L 103., 1998.4.3., 3. o.) módosított rendelet.
(5)  HL L 116., 1989.4.28., 30. o. A legutóbb a 812/1999/EK rendelettel (HL L 103., 1999.4.20., 5. o.) módosított rendelet.
I. MELLÉKLET
A hatályon kívül helyezett rendelet és módosításainak listája
A Bizottság 805/1999/EK rendelete
(HL L 102., 1999.4.17., 64. o.)
A Bizottság 1532/2000/EK rendelete
(HL L 175., 2000.7.14., 74. o.)
A Bizottság 997/2001/EK rendelete
(HL L 139., 2001.5.23., 11. o.)
A Bizottság 336/2002/EK rendelete
(HL L 53., 2002.2.23., 11. o.)
A Bizottság 411/2003/EK rendelete
(HL L 62., 2003.3.6., 18. o.)
II. MELLÉKLET
Megfelelési táblázat
805/1999/EK rendelet
Ez a rendelet
1. cikk
1. cikk
2. cikk, (1) bekezdés, bevezető szöveg
2. cikk, (1) bekezdés, bevezető szöveg
2. cikk, (1) bekezdés, első francia bekezdés
2. cikk, (1) bekezdés, a) pont
2. cikk, (1) bekezdés, első francia bekezdés, első francia albekezdés
2. cikk, (1) bekezdés, a) pont, i. alpont
2. cikk, (1) bekezdés, első francia bekezdés, második francia albekezdés
2. cikk, (1) bekezdés, a) pont, ii. alpont
2. cikk, (1) bekezdés, első francia bekezdés, harmadik francia albekezdés
2. cikk, (1) bekezdés, a) pont, iii. alpont
2. cikk, (1) bekezdés, második francia bekezdés
2. cikk, (1) bekezdés, b) pont
2. cikk, (1) bekezdés, második francia bekezdés, első francia albekezdés
2. cikk, (1) bekezdés, b) pont, i. alpont
2. cikk, (1) bekezdés, második francia bekezdés, második francia albekezdés
2. cikk, (1) bekezdés, b) pont, ii. alpont
2. cikk, (1) bekezdés, második francia bekezdés, harmadik francia albekezdés
2. cikk, (1) bekezdés, b) pont, iii. alpont
2. cikk, (1) bekezdés, harmadik francia bekezdés
2. cikk, (1) bekezdés, c) pont
2. cikk, (2) bekezdés, első francia bekezdés
2. cikk, (2) bekezdés, első albekezdés
2. cikk, (2) bekezdés, második francia bekezdés
2. cikk, (2) bekezdés, második albekezdés
2. cikk, (2) bekezdés, harmadik francia bekezdés
2. cikk, (2) bekezdés, harmadik albekezdés
2. cikk, (3) bekezdés
—
3. cikk, (1) bekezdés, bevezető szöveg
3. cikk, (1) bekezdés, bevezető szöveg
3. cikk, (1) bekezdés, első francia bekezdés
3. cikk, (1) bekezdés, a) pont
3. cikk, (1) bekezdés, első francia bekezdés, első francia albekezdés
3. cikk, (1) bekezdés, a) pont, i. alpont
3. cikk, (1) bekezdés, első francia bekezdés, második francia albekezdés
3. cikk, (1) bekezdés, a) pont, ii. alpont
3. cikk, (1) bekezdés, első francia bekezdés, harmadik francia albekezdés
3. cikk, (1) bekezdés, a) pont, iii. alpont
3. cikk, (1) bekezdés, második francia bekezdés
3. cikk, (1) bekezdés, b) pont
3. cikk, (1) bekezdés, második francia bekezdés, első francia albekezdés
3. cikk, (1) bekezdés, b) pont, i. alpont
3. cikk, (1) bekezdés, második francia bekezdés, második francia albekezdés
3. cikk, (1) bekezdés, b) pont, ii. alpont
3. cikk, (1) bekezdés, második francia bekezdés, harmadik francia albekezdés
3. cikk, (1) bekezdés, b) pont, iii. alpont
3. cikk, (2) bekezdés
3. cikk, (2) bekezdés
4. cikk
4. cikk
5. cikk, (1) bekezdés, bevezető szöveg,
5. cikk, (1) bekezdés, bevezető szöveg
5. cikk, (1) bekezdés, első francia bekezdés
5. cikk, (1) bekezdés, a) pont
5. cikk, (1) bekezdés, második francia bekezdés
5. cikk, (1) bekezdés, b) pont
5. cikk, (1) bekezdés, harmadik francia bekezdés
5. cikk, (1) bekezdés, c) pont
5. cikk, (2) bekezdés, első francia bekezdés
5. cikk, (2) bekezdés, a) pont
5. cikk, (2) bekezdés, második francia bekezdés
5. cikk, (2) bekezdés, b) pont
5. cikk, (2) bekezdés, harmadik francia bekezdés
5. cikk, (2) bekezdés, c) pont
5. cikk, (2) bekezdés, negyedik francia bekezdés
5. cikk, (2) bekezdés, d) pont
5. cikk, (2) bekezdés, ötödik francia bekezdés
5. cikk, (2) bekezdés, e) pont
5. cikk, (2) bekezdés, hatodik francia bekezdés
5. cikk, (2) bekezdés, f) pont
5. cikk, (3) bekezdés
5. cikk, (3) bekezdés
6. cikk
6. cikk
7. cikk
—
—
7. cikk
—
8. cikk
—
I. melléklet
—
II. melléklet

Summary:
Szabályok a belvízi hajózás fejlesztésére az EU-ban
Szabályok a belvízi hajózás fejlesztésére az EU-ban
 
ÖSSZEFOGLALÓ AZ ALÁBBI DOKUMENTUMOKRÓL:
718/1999/EK rendelet a belvízi hajózás fejlesztését szolgáló uniós belvízi flottakapacitási politikáról
181/2008/EK rendelet a belvízi közlekedés fejlesztését szolgáló uniós belvízi flottakapacitási politikáról szóló 718/1999/EK rendelet végrehajtására vonatkozó egyes intézkedések meghatározásáról
546/2014/EU rendelet a belvízi hajózás fejlesztését szolgáló uniós belvízi flottakapacitási politikáról szóló 718/1999/EK rendelet módosításáról
MI A RENDELETEK CÉLJA?
A 718/1999/EK rendelet a 181/2008/EK és az 546/2014/EU rendeletekkel együtt megállapítja az uniós belvízi flottakapacitási politikára vonatkozó szabályokat. Céljuk, hogy ösztönözzék a fenntartható és versenyképes belvízi hajózás fejlesztését az EU-ban.
FŐBB PONTOK
A 718/1999/EK rendeletA rendelet az áruk kereskedelmi fuvarozására használt hajókra terjed ki. Számos kivétel van, köztük azon hajók, amelyek a Dunán közlekednek, vagy amelyeket kizárólag áruk tárolására vagy a meder kotrására használnak. Azok az uniós országok, amelyek flottájának tonnatartalma meghaladja a 100 000 tonnát és belvízi útjai összeköttetésben állnak más uniós országokéval, kötelesek belvízi hajózási alapot (és azon belül külön tartalékalapokat a szárazáru-fuvarozó hajókra*, a tartályhajókra* és a tolóhajókra*) létesíteni. Ezen alapokat a nemzeti hatóságok kezelik, és két helyzetben vehetők igénybe:a belvízi hajózási piacot érintő „súlyos piaci zavarok” esetében (a 96/75/EK irányelv által meghatározottak szerint), valamintamennyiben ezt a belvízi hajózást képviselő szervezetek egyhangúan kérik – 2014 elejéig a tartalékalapokat egyszer sem kellett igénybe venni. A rendelet eredetileg tartalmazott egy „régit újért” szabályt. Ez azt jelentette, hogy amennyiben bármely tulajdonos új hajót akart a flottába bevenni, akkor köteles volt régi tonnakapacitást leselejtezni, vagy befizetni az alapba. Ez a szabály megszűnt a 411/2003/EK rendelet alapján (azóta a 181/2008/EK bizottsági rendelet ezt hatályon kívül helyezte és felváltotta – lásd alább), és csak a 96/75/EK irányelv által hivatkozott súlyos piaci zavar esetén lehet – akár szerkezetjavítási intézkedések alkalmazása mellett vagy azok nélkül – ismét igénybe venni.A 181/2008/EK rendelet
A 181/2008/EK rendelet a 718/1999/EK rendelet végrehajtására vonatkozó szabályokat állapít meg. A 718/1999/EK rendeletben (7. cikk) foglalt különleges járulékok mértékét, a „régit újért” szabállyal kapcsolatos arányszámokat, valamint a közösségi belvízi flottakapacitási politika végrehajtásával kapcsolatos gyakorlati rendelkezéseket határozza meg.
Az 546/2014/EU módosító rendelet
Az 546/2014/EU módosító rendelet értelmében a 718/1999/EK rendelet alapján rendelkezésre álló intézkedések köre kibővült. Az intézkedések jelenleg többek között a következők:az ágazatot elhagyó belvízi fuvarozók részére a korengedményes nyugdíjazás, illetve a más gazdasági tevékenységre történő átképzés megkönnyítése (például tájékoztatás nyújtása által); a hajószemélyzet ágazatot elhagyó tagjai részére szakképzési és átképzési tanfolyamok szervezése; a belvízi hajózással kapcsolatos készségek és a logisztikai ismeretek fejlesztése a szakma fejlődésének és jövőjének biztosítása érdekében; a tulajdonos-üzemeltetők belvízi hajózási szakmai egyesületekhez történő csatlakozásának ösztönzése, és a belvízi hajózást uniós szinten képviselő szervezetek megerősítése; a hajók műszaki korszerűsítésének ösztönzése a munkakörülmények és a biztonság javítása érdekében; a hajókhoz kapcsolódó innováció és a jobb környezetvédelmi teljesítményük ösztönzése; a takarékalapok más pénzügyi eszközökkel – így például a Horizont 2020 keretprogrammal és az Európai Hálózatfinanszírozási Eszközzel – való együttes felhasználásának ösztönzése.
MIKORTÓL HATÁLYOSAK A RENDELETEK?
A 718/1999/EK rendelet 1999. április 29. óta hatályos. A 181/2008/EK rendelet 2008. március 20. óta hatályos. Az 546/2014/EU módosító rendelet 2014. június 18. óta hatályos.
HÁTTÉR
További információk:Belvízi utak (Európai Bizottság).
KULCSFOGALMAK
Szárazáru-fuvarozó hajók: olyan hajók, amelyek szárazárukat (pl. gabonaféléket) szállítanak.
Tartályhajók: olyan hajók, amelyek folyékony rakományt (pl. olajat) szállítanak.
Tolóhajók: olyan hajók, amelyek más hajókat – például bárkákat – tolnak, de maguk nem szállítanak rakományt.
FŐ DOKUMENTUMOK
A Tanács 718/99/EK [helyesen: 718/1999/EK] rendelete (1999. március 29.) a belvízi hajózás fejlesztését szolgáló közösségi belvízi flottakapacitási politikáról (HL L 90., 1999.4.2., 1–5. o.)
A 718/1999/EK rendelet későbbi módosításait belefoglalták az eredeti szövegbe. Ez az egységes szerkezetbe foglalt változat kizárólag tájékoztató jellegű.
A Bizottság 181/2008/EK rendelete (2008. február 28.) a belvízi közlekedés fejlesztését szolgáló közösségi belvízi flottakapacitási politikáról szóló 718/1999/EK tanácsi rendelet végrehajtására vonatkozó egyes intézkedések meghatározásáról (kodifikált változat) (HL L 56., 2008.2.29., 8–12. o.)
Az Európai Parlament és a Tanács 546/2014/EU rendelete (2014. május 15.) a belvízi hajózás fejlesztését szolgáló közösségi belvízi flottakapacitási politikáról szóló 718/99/EK tanácsi rendelet módosításáról (HL L 163., 2014.5.29., 15–17. o.)
KAPCSOLÓDÓ DOKUMENTUMOK
A Tanács 96/75/EK irányelve (1996. november 19.) a Közösségen belüli nemzeti és nemzetközi belvízi szállításra vonatkozó hajóbérleti szerződések és árképzések rendszeréről (HL L 304., 1996.11.27., 12–14. o.)
Lásd az egységes szerkezetbe foglalt változatot.
utolsó frissítés 02.10.2020